ddrg/super_eurlex huggingface dataset:
Kommissionens forordning (EF) nr. 1235/2001

af 22. juni 2001

om ændring af forordning (EF) nr. 1529/2000 om fastsættelse af listen over forskellige sorter af Cannabis sativa L., som er støtteberettigede ifølge Rådets forordning (EØF) nr. 2358/71

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø(1), senest ændret ved forordning (EF) nr. 2371/2000(2), særlig artikel 3, stk. 6, og

ud fra følgende betragtninger:

(1) I artikel 1 i Kommissionens forordning (EF) nr. 1529/2000(3) fastsættes det, at listen over de forskellige sorter Cannabis sativa L., der er berettigede til støtte i henhold til artikel 3, stk. 6, i forordning (EØF) nr. 2358/71, er lig med den liste, der er opført i bilag B til Kommissionens forordning (EØF) nr. 1164/89 af 28. april 1989 om gennemførelsesbestemmelserne for støtte til spindhør og hamp(4). Denne forordning ophæves den 1. juli 2001 ved Kommissionens forordning (EF) nr. 245/2001(5) om gennemførelsesbestemmelser til Rådets forordning (EF) nr. 1673/2000(6) om den fælles markedsordning for hør og hamp bestemt til fiberproduktion.

(2) For fortsat at kunne sikre, at reglerne for ydelse af støtte i henhold til forordning (EØF) nr. 2358/71 anvendes ensartet i hele Fællesskabet, bør forordning (EF) nr. 1529/2000 ændres, og listen i bilag XII til Kommissionens forordning (EF) nr. 2316/1999(7), senest ændret ved forordning (EF) nr. 1157/2001(8), over de sorter hør og hamp til fiberproduktion, der kan komme i betragtning i henhold til støtteordningen for producenter af visse markafgrøder, bør anvendes som reference.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 1529/2000 affattes således: "De støtteberettigede sorter af Cannabis sativa L. er ifølge artikel 3, stk. 6, i forordning (EØF) nr. 2358/71 fastsat i bilag XII til Kommissionens forordning (EF) nr. 2316/1999(9)."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juni 2001.

På Kommissionens vegne

Franz Fischler

Medlem af Kommissionen

(1) EFT L 246 af 5.11.1971, s. 1.

(2) EFT L 275 af 27.10.2000, s. 1.

(3) EFT L 175 af 14.7.2000, s. 67.

(4) EFT L 121 af 29.4.1989, s. 4.

(5) EFT L 35 af 6.2.2001, s. 18.

(6) EFT L 193 af 29.7.2000, s. 16.

(7) EFT L 280 af 30.10.1999, s. 43.

(8) EFT L 157 af 14.6.2001, s. 8.

(9) EFT L 280 af 30.10.1999, s. 43.
Kommissionens forordning (EF) nr. 371/2001

af 23. februar 2001

om ændring af forordning (EF) nr. 2734/2000 om ændring af forordning (EØF) nr. 1627/89 om opkøb af oksekød ved licitation og om fravigelse eller ændring af forordning (EF) nr. 562/2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 47, stk. 8, og

ud fra følgende betragtninger:

(1) Ved Kommissionens forordning (EF) nr. 2734/2000 af 14. december 2000 om ændring af forordning (EØF) nr. 1627/89 om opkøb af oksekød ved licitation og om fravigelse eller ændring af forordning (EF) nr. 562/2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkøb af oksekød(2), senest ændret ved forordning (EF) nr. 283/2001(3), blev der indført en række ændringer eller fravigelser af Kommissionens forordning (EF) nr. 562/2000(4) for at afhjælpe den ekstraordinære markedssituation, som de nylige begivenheder omkring bovin spongiform encephalopati (BSE) har medført.

(2) Under hensyn til denne ekstraordinære markedssituation og for at øge effektiviteten af de interventionsforanstaltninger, som er fastsat ved forordning (EF) nr. 2734/2000, bør der for Østrigs vedkommende foretages en tilføjelse af kategori C på listen over kategorier, der kan være omfattet af interventionsopkøb, og nævnte forordning bør derfor ændres tilsvarende.

(3) I betragtning af begivenhedernes udvikling bør denne forordning straks træde i kraft.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 2734/2000 affattes således: "Artikel 2

Uanset artikel 4, stk. 1, første afsnit, i forordning (EF) nr. 562/2000 kan følgende produkter også opkøbes til intervention:

- kategori A, klasse O2 og O3

- Østrig: kategori C, klasse U3, R3 og O3

- Irland: kategori C, klasse O4

- Det Forenede Kongerige-Nordirland: kategori C, klasse O4".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. februar 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 316 af 15.12.2000, s. 45.

(3) EFT L 41 af 10.2.2001, s. 22.

(4) EFT L 68 af 16.3.2000, s. 22.
Kommissionens forordning (EF) nr. 1578/2001

af 1. august 2001

om de følsomme produktionsområder og/eller sortsgrupper af høj kvalitet, som undtages fra programmet for opkøb af kvoter for råtobak

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 1336/2000(2), særlig artikel 14a, og

ud fra følgende betragtninger:

(1) I henhold til artikel 34, stk. 2, i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne i tobakssektoren(3), senest ændret ved forordning (EF) nr. 1441/2001(4), er det fastsat, at Kommissionen på grundlag af forslag fra medlemsstaterne fastlægger de følsomme produktionsområder og/eller sortsgrupper af høj kvalitet, som undtages fra programmet for opkøb af kvoter inden for 25 % af den nationale tærskel.

(2) På anmodning af nogle medlemsstater bør disse sortsgrupper af høj kvalitet fastlægges.

(3) Denne forordning bør anvendes fra den 31. august 2001, da det i artikel 35, stk. 2, i forordning (EF) nr. 2848/98 er fastsat, at medlemsstaten fra den 1. september offentliggør de påtænkte salg, så andre producenter kan købe de pågældende kvoter, inden de faktisk opkøbes.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -

UDSTEDT FØLGENDE FORORDNING:

Artikel 1

Følgende mængder tobak af sortsgrupper af høj kvalitet undtages fra opkøb af kvoter for 2001-høsten:

i Portugal:

>TABELPOSITION>

i Frankrig

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 31. august 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 2001.

På Kommissionens vegne

Frederik Bolkestein

Medlem af Kommissionen

(1) EFT L 215 af 30.7.1992, s. 70.

(2) EFT L 154 af 27.6.2000, s. 2.

(3) EFT L 358 af 31.12.1998, s. 17.

(4) EFT L 193 af 17.7.2001, s. 5.
Kommissionens forordning (EF) nr. 464/2001

af 7. marts 2001

om tilføjelse af bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 2796/2000(2), særlig artikel 6, stk. 3 og 4, og

ud fra følgende betragtninger:

(1) Spanien har med henvisning til artikel 5 i forordning (EØF) nr. 2081/92 indgivet to ansøgninger til Kommissionen om registrering af betegnelser som oprindelsesbetegnelser.

(2) Det er, jf. artikel 6, stk. 1, i nævnte forordning, blevet konstateret, at ansøgningerne er i overensstemmelse med forordningen, og at de indeholder alle de oplysninger, der er nævnt i artikel 4 heri.

(3) Kommissionen har ikke i henhold til artikel 7 i forordning (EØF) nr. 2081/92 modtaget nogen indsigelser, efter at betegnelserne, som fremgår af bilaget til nærværende forordning, er blevet offentliggjort i De Europæiske Fællesskabers Tidende(3).

(4) Betegnelserne er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og dermed også til fællesskabsbeskyttelse som beskyttede oprindelsesbetegnelser.

(5) Bilaget til denne forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 138/2001(5) -

UDSTEDT FØLGENDE FORORDNING:

Artikel 1

De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registeret over beskyttede oprindelsesbetegnelser og beskyttede geografiske betegnelser som beskyttede oprindelsesbetegnelser (BOB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. marts 2001.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EFT L 324 af 21.12.2000, s. 26.

(3) EFT C 173 af 22.6.2000, s. 4 og 8.

(4) EFT L 327 af 18.12.1996, s. 11.

(5) EFT L 23 af 25.1.2001, s. 17.

BILAG

PRODUKTER I TRAKTATENS BILAG I BEREGNET TIL KONSUM

Frugt og grøntsager

SPANIEN

Azafrán de la Mancha (BOB)

Pimentón de Murcia (BOB)
Kommissionens forordning (EF) nr. 1851/2001

af 20. september 2001

om berigtigelse af forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 15, og

ud fra følgende betragtninger:

(1) I Kommissionens forordning (EF) nr. 2571/97(3), senest ændret ved forordning (EF) nr. 635/2000(4), fastsættes i bilag VII de særlige angivelser, der skal anføres i kontroleksemplar T5. Efter en gennemgang af de forskellige sprogversioner har det vist sig, at der er en slåfejl i det nævnte bilag.

(2) I nævnte forordning fastsættes det i artikel 22, stk. 4, at der skal idømmes en sanktion ved manglende overholdelse af en underordnet forpligtelse, og i bilag III fastsættes det, hvilke spormængder der skal anvendes ved formel B. Efter en gennemgang af den tyske sprogudgave har det vist sig, at der er slå- og oversættelsesfejl i disse to bestemmelser.

(3) Forordningen bør derfor berigtiges.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

1. I nr. B, litra b), første led, tredje underled, andet afsnit, i bilag VII til forordning (EF) nr. 2571/97 ændres ordet "Butter" til "Butterfett".

2. I forordning (EF) nr. 2571/97 berigtiges artikel 22 og bilag III. Disse berigtigelser vedrører kun den tyske sprogudgave.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. september 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 350 af 20.12.1997, s. 3.

(4) EFT L 76 af 25.3.2000, s. 9.
Kommissionens forordning (EF) nr. 718/2001

af 10. april 2001

om tilpasning af Rådets forordning (EF) nr. 2200/96 for så vidt angår KN-koderne for arecanødder (betelnødder) og kolanødder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter(1), senest ændret ved forordning (EF) nr. 3290/94(2), særlig artikel 2, stk. 1, og

ud fra følgende betragtninger:

(1) Kommissionens forordning (EF) nr. 2388/2000 af 13. oktober 2000 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(3) indeholder ændringer af den kombinerede nomenklatur, navnlig for arecanødder (betelnødder) og kolanødder.

(2) Skemaet i artikel 1, stk. 2, i Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(4), senest ændret ved forordning (EF) nr. 2826/2000(5), skal derfor ændres i overensstemmelse hermed.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I skemaet i artikel 1, stk. 2, i forordning (EF) nr. 2200/96 ændres teksten ">TABELPOSITION>"

således: ">TABELPOSITION>".

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. april 2001.

På Kommissionens vegne

Franz Fischler

Medlem af Kommissionen

(1) EFT L 34 af 9.2.1979, s. 2.

(2) EFT L 349 af 31.12.1994, s. 105.

(3) EFT L 264 af 18.10.2000, s. 1.

(4) EFT L 297 af 21.11.1996, s. 1.

(5) EFT L 328 af 23.12.2000, s. 2.
Kommissionens forordning (EF) nr. 2022/2001

af 15. oktober 2001

om ændring af forordning (EF) nr. 1623/2000 om gennemførelsesbestemmelser til forordning (EF) nr. 1493/1999 om den fælles markedsordning for vin for så vidt angår markedsmekanismer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2826/2000(2), særlig artikel 33, og

ud fra følgende betragtninger:

(1) Artikel 63 i Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer(3), senest ændret ved forordning (EF) nr. 1660/2001(4), indeholder gennemførelsen af støtten til destillation af vin til konsumalkohol. Denne ordning blev indført for første gang for produktionsåret 2000/01. På grundlag af erfaringerne fra det første år bør der foretages nogle ændringer. For at ordningen kan forløbe mere stabilt i løbet af produktionsåret bør der gives adgang til destillation af flere separate omgange.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I stk. 1 i artikel 63 i forordning (EF) nr. 1623/2000 tilføjes følgende afsnit: "For produktionsåret 2001/02 gives der adgang til destillation fra den 16. oktober til den 15. november. Der kan højst indgås kontrakter eller indsendes angivelser som omhandlet i artikel 65 for 7 mio. hl. Kommissionen giver senere adgang til destillation af yderligere mængder i en eller flere perioder, der fastlægges efter proceduren i artikel 75 i forordning (EF) nr. 1493/1999."

Artikel 2

Denne forordning træder i kraft dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. oktober 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 194 af 31.7.2000, s. 45.

(4) EFT L 221 af 17.8.2001, s. 8.
Kommissionens forordning (EF) nr. 784/2001

af 23. april 2001

om ændring af forordning (EF) nr. 1227/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 11, og

ud fra følgende betragtninger:

(1) Det fremgår af artikel 11 og 13 i forordning (EF) nr. 1493/1999, at omstrukturering og omstilling af vindyrkningsarealer omfatter rydning og genplantning af områder, der er omfattet af planer, som medlemsstaterne har udarbejdet. I visse tilfælde kræver strukturforholdene dog tildeling af nyplantningsrettigheder. Tildeling af sådanne rettigheder bør begrænses til et areal, der ud fra et teknisk synspunkt er strengt nødvendigt for at kunne opfylde målet for omstruktureringen. Det er således nødvendigt at tage højde for denne mulighed og at supplere de relevante bestemmelser.

(2) I praksis gennemføres de forskellige omstrukturerings- og omstillingsarbejder for en parcel ad gangen. For at lette gennemførelsen af planerne bør der fastsættes nærmere bestemmelser for ydelse af forskud til producenterne, inden en specifik foranstaltning er gennemført.

(3) Ordlyden i artikel 16, stk. 1, litra a), er ikke gengivet korrekt i bilagets tabel 4.1 (bortset fra den portugisiske, engelske, tyske og finske version). For at undgå enhver usikkerhed bør ordlyden gøres ens.

(4) Forvaltningskomitéen for Vin har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I Kommissionens forordning (EF) nr. 1227/2000(3) foretages følgende ændringer:

1) I artikel 13, litra c, indsættes følgende nye afsnit: "bestemmelserne vedrørende anvendelse af nyplantningsrettigheder. I henhold til disse bestemmelser kan disse rettigheder kun anvendes, såfremt de er nødvendige ud fra et teknisk synspunkt og i et omfang, der ikke overstiger 10 % af det samlede areal, som planen omfatter. Ifølge bestemmelserne skal der ligeledes ske en passende nedsættelse af støtten til disse arealer."

2) I artikel 15, litra c), indsættes efter udtrykket "for en anden foranstaltning" udtrykket "vedrørende samme parcel".

3) Teksten i note 2) i tabel 4.1 affattes således (bortset fra den portugisiske, engelske, tyske og finske version): "Faktiske udgifter indtil den anførte dato (artikel 16, stk. 1, litra a), i denne forordning)".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. april 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Rådets forordning (EF) nr. 2583/2001

af 19. december 2001

om ændring af forordning (EØF) nr. 2204/90 om fastsættelse af supplerende almindelige regler for den fælles markedsordning for mælk og mejeriprodukter for så vidt angår ost

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) I henhold til forordning (EØF) nr. 2204/90(3) kræves der forudgående tilladelse til at anvende kaseiner og kaseinater til fremstilling af ost, og forordningens artikel 3, stk. 3, fastsætter en fællesskabssanktion for ikke-tilladt anvendelse, hvormed der navnlig tages hensyn til den værdi af skummetmælken, som følger af interventionsprisen for skummetmælkspulver.

(2) Eftersom formålet med den nævnte sanktion er at neutralisere den økonomiske fordel ved anvendelse uden tilladelse, bør beregningen af den nævnte sanktion baseres på markedsprisen for skummetmælkspulver, som bedre afspejler den reelle pris for skummetmælkspulver som råvare til fremstilling af ost -

UDSTEDT FØLGENDE FORORDNING:

Artikel 1

Artikel 3, stk. 3, i forordning (EØF) nr. 2204/90 affattes således: "3. Med forbehold af de sanktioner, som er fastsat eller skal fastsættes af den pågældende medlemsstat, skal der pr. 100 kg for de mængder kaseiner og kaseinater, som anvendes uden tilladelse, erlægges et beløb svarende til 110 % af forskellen mellem den værdi af den til fremstilling af 100 kg kaseiner og kaseinater nødvendige mængde skummetmælk, der følger af markedsprisen for skummetmælkspulver, på den ene side, og markedsprisen for kaseiner og kaseinater, på den anden side.

Disse værdier konstateres efter proceduren i artikel 42 i Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(4)."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2001.

På Rådets vegne

A. Neyts-Uyttebroeck

Formand

(1) EFT C 304 E af 30.10.2001, s. 177.

(2) Udtalelse af 11.12.2001 (endnu ikke offentliggjort i EFT).

(3) EFT L 201 af 31.7.1990, s. 7.

(4) EFT L 160 af 26.6.1999, s. 48.